ढिलो या चाँडो भन्ने कुनै एउटै आधार छैन । भारतमा पहिलो संसद्को चुनाव नहुँदासम्म बाधा अड्काउ फुकाउको व्यवस्था प्रयोग गरियो । चुनाव भएपछि बाधा अड्काउ फुकाउने व्यवस्था संविधानबाटै हटाइयो । भारतमा १२२ पटक संविधान संशोधन भइसकेको छ । हामीले एकपटक संशोधन गर्‍यौं । अहिलेको प्रमुख सत्तारुढ घटकले त्यसबेला आफैं सरकारमा रहँदा पहिलो संशोधनले मधेश, जनजाति सबैको माग सम्बोधन गर्छ भनेको थियो । त्यो कुरा सदनमै रेकर्डेड छ । संविधान संशोधन विधेयक अगाडि बढ्न केही ढिलाइ हुँदा ठूलै षडयन्त्र भयो भनेर उहाँहरूले सदन नै अवरुद्ध गर्ने काम गर्नुभयो ।
